ตกมีขาวขุ่นมีลักษณะเป็นก้อนคล้ายนมบูดมีอาการคันร่วมด้วย แล้วผ่านไปสัก2-3วันตกขาวก็ไหลออกมาเยอะเป็นสีเหลืองแต่ไม่มีอาการคันแล้วนะคะ ถ้าจะรักษาตกขาวผิดปกติเบื้องต้นโดยใช้ยาเหน็บช่องคลอดได้ไหมค่ะ?
สวัสดีค่ะ อาการตกขาวขุ่น ลักษณะคล้ายนมบูดและมีอาการคัน น่าจะเกิดจากการติดเชื้อราในช่องคลอดอย่างไรก็ตาม หากอาการตกขาวคล้ายนมบูดและอาการคันหายไปแล้ว อาจไม่จำเป็นต้องรักษาค่ะ เนื่องจากบางรายก็อาจหายได้เอง แนะนำให้รอดูอาการต่อไปก่อน หากยังคงมีลักษณะของการติดเชื้อราในช่องคลอดกลับมาอีก อาจพิจารณาใช้ยารักษาซึ่งมีทั้งยาแบบสอดและยาทาน เช่น ยา clotrimazole ซึ่งมีทั้งชนิด 100, 200, 500 มิลลิกรัมแต่หากไม่ได้มีตกขาวคล้ายนมบูดและมีอาการคัน แต่มีตกขาวผิดปกติในลักษณะอื่นๆ เช่น ตกขาวมีสีเหลืองเขียวคล้ายหนอง กลิ่นเหม็นรุนแรง มีเลือดปน ปวดท้องน้อย อาจเกิดจากสาเหตุอื่นๆ เช่น- ช่องคลอดอักเสบจากเชื้อแบคทีเรีย ตกขาวจะมีปริมาณมาก มักมีสีเหลือง หรือเทาขุ่น มีกลิ่นเหม็นเหมือนคาวปลา- การติดเชื้อปรสิต ตกขาวมีกลิ่นเหม็นคาว มักมีสีเขียว หรือมีฟองปน และมีอาการแสบหรือคันในช่องคลอดมาก- ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวมีอาการเจ็บในช่องคลอด เจ็บปวดขณะปัสสาวะและขณะมีเพศสัมพันธ์-มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน มีอาการเลือดออกหลังมีเพศสัมพันธ์ เลือดออกกะปริดกะปรอยซึ่งหากมีตกขาวที่ผิดปกติดังกล่าว ควรไปพบแพทย์เพื่อหาสาเหตุและรับการรักษาที่ตรงกับโรคค่ะ